Source: http://www.horna-lehota.sk/2019/04/
Timestamp: 2020-08-06 21:08:19+00:00
Document Index: 4015675

Matched Legal Cases: ['§ 4', '§ 5', '§ 34', '§ 61', '§ 3', '§ 6', '§ 6', '§ 6', '§ 6', '§ 14']

apríl | 2019 | Obec Horná Lehota
24. apríla 2019 Obecný úrad Horná Lehota
Obec Horná Lehota, Horná Lehota 99, PSČ 976 81 zastúpená Vladimírom Bušniakom, starostom obce podľa ustanovenia § 4 zákona zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s § 5 zákona NR SR č. 552/2003 Z. z. o výkone práce vo verejnom záujme v znení neskorších predpisov vyhlasuje výberové konanie na obsadenie funkcie
riaditeľa Základnej školy v Hornej Lehote
– kvalifikačné predpoklady a osobitné kvalifikačné požiadavky na druh a typ školy, na výkon pedagogickej činnosti podľa zákona 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v súlade s § 34 ods.2 citovaného zákona a v zmysle Vyhlášky 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov.
– vykonanie 1. atestácie, alebo jej náhradnej formy v zmysle § 61 ods. 7 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.
– pedagogická prax minimálne 5 rokov v zmysle § 3 ods.5 písm. b) zákona 596/2003 Z. z.
Na výkon pozície riaditeľa sú stanovené predpoklady v § 6 zákona č.317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.
– zdravotná spôsobilosť v zmysle § 6 ods. 1 písm. c) a 10 odsek 2 zákona 317/2009 Z. z.
– schopnosť samostatnej práce s PC
– komunikatívnosť, osobné a morálne predpoklady
– ovládanie štátneho jazyka podľa § 6 ods.1 písm. d) zákona č. 317/2009 Z. z. spôsobilosť používať slovenský jazyk v úradnom styku.
písomná prihláška do výberového konania s uvedením telefónneho kontaktu, mobilu, e-mailového kontaktu.
– overené doklady o najvyššom dosiahnutom vzdelaní.
overený doklad o absolvovaní 1 atestácie.
– doklad o dĺžke pedagogickej praxe.
– profesijný životopis.
– výpis z registra trestov ( nie starší ako 3 mesiace).
– písomný návrh Koncepcie rozvoja ZŠ.
– potvrdenie o zdravotnej spôsobilosti podľa § 6 zák. č. 317/2009.
-písomný súhlas uchádzača k použitiu osobných údajov pre účely výberového konania v súlade s § 14 zákona č.18/2018 Z. z. o ochrane osobných údajov.
Písomné prihlášky v zalepenej obálke s požadovanými dokladmi treba zaslať, alebo osobne doručiť do 24.05.2019 do 12 00 hod. na adresu: Obecný úrad Horná Lehota, Horná Lehota 99, PSČ 976 81 s vyznačením na obálke „Výberové konanie – riaditeľ ZŠ Horná Lehota – neotvárať “.
V Hornej Lehote, dňa 24.04.2019
Vladimír Bušniak, starosta obce